داها صونرا امام حسین(علیه سلام) سعد اوغلونون اوردوسونا بویله بویوردو:
(ای انسانلار منی دینله یین اوزه ریمه دوشه ن ئوگوتومو دینله مه یینجه و بو ییره گلیشیمین سببینی بیلمه یینجه منیمله صاواشماغا ته له سمه یین.
اگر عذریمی قبول ایده ر سه نیز و سوزومه اینانارسانیز موتلولوغ یولونو بولارسینیز و صاواش ایتمه غه ده بیر سبب قالماز.
اگر عذریمی قبول ایتمه ز سه نیز،اورتاغلارینیزی توپلایین نه یاپاجاغینیزی قرارلاشتیرین.
صونرادان یاپتیغینیز ایش سیزی غمله نتیر مه سین صونرا قرارنیزی بیلدیرین منه.
و هیچ مهلت ده ویرمه یین).
امام حسین(علیه سلام)ده ن بوسوزلری آروادلار ایشیدینجه آغلادیلار،یوزلرینه چالدیلار و آغلاماغ سه سلری یوکسه لدی،امام حسین(علیه سلام)قارداشی عباسی و اوغلو علی اکبری اولارین یانینا گونده ردیغینده بویوردو:(اولاری اوخشایین جانیما آند اولسون بوندان داها چوخ آغلایاجاغلار).
صونرا سوزونه بویله دوام ایتدی.
ای جماعت سوله یین من کیمه م؟ صونرا ئوزونوزه گلین و نفسینیزی قینه یین باخین منی ئولدورمه غینیز و آرواد اوشاغیما قورخو اورکو سالماغینیزسیزه جایزمیدیر؟
منیم و قارداشیم حقیندا پیغمبرین(بو ایکیسیی جنت گنجلرینین افندیلردیر)سوزونو ایشیتمه میشسینیز؟
الله سیزی و دیله دیغنیزی ئولدورسون(انا الله و انا الیه راجعون).
بولار ایناندیغدان صونرا کافر اولانلاردیلار بو ظالم قوم اللهین رحمتینده ن اوزاغ اولسون.
داها صونرا امام حسین (علیه سلام)قیلیجینه دایاندی ئوزونو تانیتماغ ایچین سانکی بویله بویوردو:
من حسینم،بابام علی،قارداشیم جنت بگی
محمد ته آتامدیر شن زهرانین اوغلویام
عمیمدیر حمزه جعفر،خدیجه بویوک آنام
کعبه ده گوزون آچان،مرتضی نین اوغلویام
آیدینلاتدی نوروموز،او قارانلیغ دنیانی
یوره گلره نور ساچان،مصطفی نین اوغلویام
ییرله گوگ صودور منه،ایسته ر سه م یاغار گوگلر
داشتان گوزلر جوشتوران انبیانین اوغلویام
باشیمی یاران قیلیج منه سجده ایده جه غ
سیزی حقه چاغیران حق طاهانین اوغلویام
شرقله غرب آراسیندا مند ه ن باشقا حسین یوخ
چیپلاغلارین چارداغی جان علیانین اوغلویام
ئولوم منه اگیلیر صولاردا دالغالانیر
دوشگونلره روح ویره ن کربلانین اوغلویام
ئولومومله بو ئولو،دنیانی دیریلدیرم
ئولولری دیریلده ن،انبیانین اوغلویام
من جنت گنجلرینین،بگییم،قارداشیم ده
بدر احد اصلانی،لافتی نین اوغلویام
داها صونرا بویوردو:او دیدیغیم سوزلر بیرگرچه گدیر،اللها آند اولسون،الله یالانچی یا غضب ایتدیغینی بیلدیغیم گونده ن به ری یالان دیمه میشه م، اگر منی یالانلیرسینیز،ایندی پیغمبرین اصحابیندان آرانیزدا بولونان کیمسه لر وار،بونو اولاردان صورا بیلیرسینیر،ایشیدین سیزه نه دییه رلر منیم و قارداشیمین حقیندا.
جابر بن عبدالله الانصاری ، ابا سعید الخدری ، سهیل بن سعد الساعدی ، زید بن ارقم ، و انس بن مالکته ن صورون منی ، شبهه سیز اولارین هپسی منیم و قارداشیم حسنین حقیندا پیغمبر افندیمیزین بویوردوغو سوزو ایشیتمیشلر.
بوسوزلر قانیمی توکمه غده ن الینیزی چه کتیرمه زمی ، عجبا ئولدوردوغوم بیر کیمسه ویا ازدیغیم بیر مال یوزونده ن منی ئولدور مه غ ایستیرسینیز؟
صونرا امام حسین علیه السلام دوشمان اوردوسوندان بیر نچه کیمسه یه یوکسه ک سه سله دیدی:
« ای شبث بن ربعی ، ای حجار ابن ابجر ، ای قیس ابن اشعث ، ای زید ابن الحارث ، میوه لریمیز ییتیشمیش ، باغلاریمیز یه شه ر میش ، و سنین امرینده بیر اوردو حاضیرلانمیش ، بیزه دوغرو تئز گل ، بومکتوبو یازان سیز ده گیلدینیز؟»
اولار دیدیلر بیز بویله بیر مکتوب یازمامیشیغ.
امام علیه السلام دئدی: بلی اللها آنداولسون بو مکتوبو یازان سیزلرسینیز.
صونرا دئدی: اگر منی ایسته میرسینیز قویون منی سیزی ترک ایدیب باشقا بیر ییره گیده یم.
بو آرادا قیس ابن الاشعث یوکسه ک بیر سه سله اماما دئدی:
نه ایچین عمین اوغلو یزیده بیعت ایتمیرسین؟
امام حسین علیه السلام اونا دئدی:
« یوخ اللها آند اولسون من سیزه ذلیل گیبی الیمی ویرمه یه جه غه م و کوله لر گیبی ده قاچمایاجاغام».
او آندا امام سانکی بویله دئدی:
من علینین اوغلویام ذللته باشیم ده گمه ز
من ولی نین اوغلویام بوینومو قیلیچ اگمه ز
قانیم خسته مللتی هر زماندا اویادیر
بو قانین ته مه لینی ده نیزلرجه قان سوکمه ز
بیز مللتین ایچینده غیرت باغین صاغلاریغ
ئولوله ر دیارینا قیلیجلر منی چه کمه ز
azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab